Pećina Ein-Gedi: David pošteđuje Saula


Pećina Ein-Gedi : David pošteđuje Saula 

24 1 David se uspe odatle i smjesti se u stijenju Ein-Gedija2. 2 Kad se Saul vrati iz proganjanja Filistinaca, dadoše mu ovo izviješće: ” David je sad u pustinji Ein-Gedi. “ 3 Saul uze tri tisuće najprobranijih ljudi iz sveg Izraela i pođe u potragu za Davidom i njegovim ljudima nasuprot Kozorogovim Stijenama3. 4 On stiže do ovčarnika koji su pokraj puta. Ondje se nalazi jedna pećina. Saul uđe u nju počučnuti se4. A, David i njegovi ljudi bijahu posjednuti na dnu pećine. 5 Ljudi Davidovi mu rekoše: ” To je onaj dan za koji ti je GOSPOD rekao: Evo ja ću ti izručiti neprijatelja tvojega u ruke tvoje i ti ćes postupiti s njim kako ti godi. “ David se diže i odsiječe
potajice skut Saulova ogrtača. 6 Ali, poslije toga, David osjeti svoje srce tući, jer bijaše odrezao skut Saulovog ogrtača. 7 On reče svojim ljudima: ” Nek' me GOSPOD prezre ako ja to učinim svojem gospodaru, mesiji1 GOSPODOVOM. Ja neću ponijeti ruku na njega, jer on je mesija GOSPODOV. “ 8 Tim riječima, David zaustavi naumu svojih ljudi. On im ne dopusti baciti se na Saula. Saul se uspravi, napusti pećinu i ode svojim putem. 9 Poslije toga, David se diže, iziđe iz pećine i povika iza Saula: ” Moj gospodine kralju! “ Saul pogleda iza sebe. David se povi, licem prema zemlji, i pokloni se. 10 David reče Saulu: ” Zašto ti slušaš ljude koji ti pričaju da David traži tvoju nesreću? 11 Ti si to danas vidio vlastitim očima: GOSPOD te bijaše izručio u moje ruke, danas u pećini; govorili su da te ubijem, ali ja sam imao milosti za tebe i ja sam rekao: Ja neću ponijeti ruku na mog gospodara, jer on je mesija GOSPODOV. 12 Pogledaj, o oče moj2, da, pogledaj u mojoj ruci skut tvojeg ogrtača. Pošto sam ti odsjekao skut ogrtača i nisam te ubio, razumij i vidi da nema u meni ni zlobe ni pobune, i da ja nisam zgriješio protiv tebe. Ti si taj koji mene progoni da me liši života. 13 Nek' GOSPOD presudi između tebe i mene! Ali, ja neću nanijeti ruku na tebe. 14 Kao što kaže poslovica
iz starog doba: Da zloba od zlog dođe! Ali, ja neću ponijeti ruke na tebe.15 I Za kim je kralj Izraelov krenuo u pohod? Za kim vodiš taj progon? Za jednim crknutim psom! Za jednom buhom1. 16 GOSPOD bit će sudac. Nek' on presudi između tebe i mene. Nek' ispita i obrani moj slučaj i nek' mi učini pravdu oslobađajući me tvojih ruku! “ 17 Kad David bi završio svoju besjedu Saulu, Saul reče: ” Je li to glas moga sina Davida? “I Saul zajeca. 18 On reče Davidu: ” Ti si ispravniji no ja, jer ti si mi učinio dobro, dok sam ja tebi nanio zlo. 19 A ti, ti si pokazao danas dobrotu s kojom s postupio prema meni: GOSPOD me bio predao u ruke tvoje, a ti me nisi ubio. 20 Kad jedan čovjek susretne svog neprijatelja, pušta li ga spokojno nastaviti njegov put ? Nek' te GOSPOD nagradi za ono što si mi učinio danas. 21 Sada, ja znam: ti ćeš biti kralj i kraljevstvo Izraelovo ostat će u rukama tvojim. 22 Sada dakle, prisegni mi GOSPODOM da ti nećeš uništiti moje potomstvo poslije mene i da ti nećeš ukloniti moje *ime iz kuće2 oca moga. 23 David to prisegnu Saulu. Potom Saum se vrati kući svojoj, a David i njegovi ljudi se uspeše u svoje sklonište.

Prva Samuelova knjiga